Rettens dom (Ottende Udvidede Afdeling) af 23. september 2020 –

Portigon mod SRB

(Sag T-420/17)

»Den Økonomiske og Monetære Union – bankunionen – den fælles afviklingsmekanisme for kreditinstitutter og visse investeringsselskaber (SRM) – Den Fælles Afviklingsfond (SRF) – afgørelse fra SRB om beregningen af ex ante-bidrag for 2017 – annullationssøgsmål – umiddelbart og individuelt berørt – antagelse til realitetsbehandling – væsentlige formkrav – bekræftelse af, at afgørelsen er autentisk – begrundelsespligt – begrænsning af dommens tidsmæssige virkninger«

1. Annullationssøgsmål – fysiske eller juridiske personer – søgsmålskompetence – retsakter, som berører dem umiddelbart og individuelt – afgørelser fra Den Fælles Afviklingsinstans (SRB) om beregningen af ex ante-bidrag til Den Fælles Afviklingsfond (SRF) – spørgsmålet, om et institut, der skal betale disse bidrag, er umiddelbart og individuelt berørt (Art. 263, stk. 4, TEUF; Europa-Parlamentets og Rådets forordning nr. 806/2014, art. 67, stk. 4, og art. 70, stk. 2) (jf. præmis 40, 41, 91 og 94)

2. Annullationssøgsmål – søgsmålsgrunde – tilsidesættelse af væsentlige formforskrifter – manglende bekræftelse af den anfægtede afgørelses autenticitet – nødvendigheden af at påberåbe sig et tab eller andre mangler end den manglende bekræftelse af autenticitet – foreligger ikke – anbringende, som retsinstansen skal inddrage af egen drift (Art. 263 TEUF) (jf. præmis 47-52)

3. Annullationssøgsmål – søgsmålsgrunde – tilsidesættelse af væsentlige formforskrifter – manglende bekræftelse af den anfægtede afgørelses autenticitet – bilag til den anfægtede afgørelse, som udgør en væsentlig del af denne – elektronisk dokument, der ikke er underskrevet, og som ikke hænger uløseligt sammen med den anfægtede afgørelses tekst (Art. 263 TEUF) (jf. præmis 58, 59 og 66)

4. Annullationssøgsmål – søgsmålsgrunde – tilsidesættelse af væsentlige formforskrifter – manglende bekræftelse af en retsakts autenticitet – manglende eller utilstrækkelig begrundelse – anbringende, som retsinstansen skal inddrage af egen drift (Art. 263 TEUF og 296 TEUF) (jf. præmis 61, 62 og 129)

5. Institutionernes retsakter – begrundelse – forpligtelse – rækkevidde – nær sammenhæng mellem begrundelsespligten og retten til en effektiv domstolsbeskyttelse (Art. 296, stk. 2, TEUF; chartret om grundlæggende rettigheder, art. 47) (jf. præmis 86-90 og 92)

6. Institutionernes retsakter – begrundelse – forpligtelse – rækkevidde – afgørelse fra Den Fælles Afviklingsinstans (SRB) om beregningen af ex ante-bidrag til Den Fælles Afviklingsfond (SRF) – ugennemsigtighed i beregningen af ex ante-bidragene – beregning, hvorved der på indbyrdes afhængig vis anvendes fortrolige oplysninger fra andre institutter – tilsidesættelse af begrundelsespligten, som hvad angår den del af beregningen, der vedrører den forholdsmæssige tilpasning efter risikoprofilen, skyldes, at artikel 4-7 og 9 i delegeret forordning 2015/63 og bilag I hertil er ulovlige, hvilket er gjort gældende i form af en indsigelse (Art. 296 TEUF og 277 TEUF; Europa-Parlamentets og Rådets forordning nr. 806/2014, art. 67, stk. 4, og art. 70, stk. 2; Kommissionens forordning 2015/63, art. 4-7 og 9 samt bilag I; Europa-Parlamentets og Rådets direktiv 2014/59, art. 103) (jf. præmis 95, 98, 105, 110-113, 127 og 129-131)

7. Annullationssøgsmål – dom om annullation – retsvirkninger – Domstolens begrænsning heraf – afgørelse fra Den Fælles Afviklingsinstans (SRB) om beregningen af ex ante-bidrag til Den Fælles Afviklingsfond (SRF) – annullation, der rejser tvivl om den opkrævning af pengebeløb, der er foretaget på grundlag af den annullerede retsakt – risiko for alvorlig fare for retssikkerheden for de pågældende interesser – foreligger ikke (Art. 264, stk. 2d, TEUF) (jf. præmis 134-137)

Angående

Søgsmål i henhold til artikel 263 TEUF med påstand om annullation af den af Den fælles Afviklingsinstans på sit eksekutivmøde af 11. april 2017 trufne afgørelse om ex ante-bidrag for 2017 til Den Fælles Afviklingsfond (SRB/ES/SRF/2017/05), for så vidt som den vedrører sagsøgeren.

Konklusion

1) Afgørelsen om beregningen af ex ante-bidrag for 2017 til Den Fælles Afviklingsfond, som Den Fælles Afviklingsinstans (SRB) traf på sit eksekutivmøde den 11. april 2017 (SRB/ES/SRF/2017/05), annulleres, for så vidt som den vedrører Portigon AG.

2) SRB bærer sine egne omkostninger og betaler de af Portigon afholdte omkostninger.